Dis 1850, in die middel van Kalifornië se goud­storm­loop, en Angel verwag niks anders as verraad van mans nie. Sy is reeds as kind in prostitusie gedwing en haar enig­ste oorlewingsisteem is die haat wat in haar brand. Dan ontmoet sy vir Michael Hosea. ’n Man wat sy Vader se hart soek in alles wat hy doen.
In Verlos deur die liefde luister Michael Hosea na God se opdrag: hy trou met Angel en het haar on­voor­waardelik lief. Stadig dring hy tot haar deur; breek deur die bitterheid tot haar hart begin sag word. Maar dit bring oor­wel­di­gen­de gevoelens van on­waar­dig­heid en vrees. En dan vlug Angel. Terug na die duis­­­ter­nis, weg van haar man en sy deurdringende lief­de. Sy is vreesbevange en besef haar enigste ge­ne­sing moet kom van die Een wat haar nog liewer het as Michael Hosea. Die Een wat haar nooit ooit sal laat gaan nie.
Meer as 1 miljoen eksemplare van hierdie roman oor God se onvoorwaardelike, oor­vloe­di­ge liefde is al wê­reld­­wyd verkoop. Hierdie nuwe uitgawe sluit ook ’n studiegids in om Francine Rivers se legendariese ver­­haal in elke leser se hart vas te lê.
Maar krag alleen, al spruit dit uit die Muses voort,
is soos ’n gevalle engel: ontwortelde bome,
duisternis en wurms en lyksklede en grafte behaag dit;
want dit voed op die klitsgras van die lewe
en die dorings van die lewe;
en dit vergeet die groot doel van poësie,
dat dit ’n vriend sal wees om die sorge te laat verdwyn,
en die gedagtes van die mens op te hef.
Angel stoot die tentflap net oop genoeg sodat sy op die straat
kan uitkyk. Sy bewe in die koue middagluggie wat die reuk
van ontnugtering met hom saamdra.
Pair-a-Dice lê in die hoofertsspleet van Kalifornië. Dis die
aakligste plek wat jy jou kan voorstel: die dorp is ’n krotbuurt
gevul met drome oor goud, dis niks meer as ’n verrotte tentkamp
nie bewoon deur uitgeworpenes en aristokrate, ontworteldes en
onteiendes, die eens rykes en nou goddeloses.
You're reviewing: Verlos Deur Die Liefde (Sagteband)
J Kellerman wrote:
"Ek het jare gelede die Engelse "Redeeming love" by iemand geleen en het nou uiteindelik my eie een - in Afrikaans! Pragtige boek." - Posted on 10/31/13
S De Klerk wrote:
"Ek kan nie wag om hierdie boek te lees nie. Alhoewel Francine so groot skrywer is, het ek nog net 2 van haar boeke gelees - die Ma se hoop/Dogter se droom-reeks. Ek het te lekker gehuil! Hierdie vrou skryf so eie aan elke vrou se lewe en hart. Niemand van ons ken haar of het haar al ontmoet, maar so baie van die dinge wat sy skryf kom uit ONS eie huise. Die probleme wat sy aanspreek is elkeen van ons se probleme. Aangesien ek 'n "nuwe" aanhanger is, is VERLOS DEUR DIE LIEFDE volgende op my lys. Ek sien so uit!" - Posted on 10/31/13
Doreen Kruger wrote:
"Ek is 'n groot Francine Rivers fan. Hierdie is 'n uitstekende boek. Pragtige storie. En dit is so 'n voorreg om dit in Afrikaans te kan lees!" - Posted on 10/31/13